Saalfelden
Saalfelden službeno Saalfelden am Steinernen Meer je grad i općina na zapadu Austrije od 16,241 stanovnika.

Saalfelden je najveće naselje Pinzgaua (Okrug Zell am See) iako nije administrativni centar već je to Zell am See, on je i treći po veličini grad u Saveznoj zemlji Salzburg, nakon Salzburga i 
Halleina.

Geografske karakteristike 

Saalfelden leži u kotlini Saalachtal (Saalfeldner Becken) okružen alpskim masivima Steinernes Meer sa 
sjevera, Leogangerske planine sa zapada, a sa istoka su to Hochkönig i Salzburgške Alpe. Kroz dolinu teče rijeka Salzach prema Zell am Seeu.

Saalfelden je udaljen 13,6 km sjeverno od Zell am Seea i gotovo isto toliko od bavarske granice.

Historija 

Za željeznog doba taj kraj naseljava keltsko pleme Ambisont, iz nihova vremena iskopano je puno arheoloških nalaza na brdu Biberg. U 1. vijek n.e u Rimljani osvajaju taj kraj i uklopaju ga u svoju Provinciju Noricum.

Nakon raspada Zapadnog Rimskog Carstva u taj kraj doseljavaju tokom 6. i 7. vijeka - Bavarci.

Saalfelden je prvi put dokumentiran 788. pod imenom Saalavelda, zna se da je od 955. feud salzburgškog biskupa. 
Saalfelden je u 11. vijeku još uvijek bio rudarsko mjesto, ali kako su se još za srednjeg vijeka iscrpla nalazišta srebra, olova i željeza, stanovnici su se prebacili na unosniju trgovinu soli, što je mjestu donijelo prosperitet.

Kao i ostala mjesta i Saalfelden je trpio velike štete od epidemija (1384., 1649.) i požara, naročito su bili razorni oni iz 1734. i 1811. kad je gotovo cijelo mjesto izgorilo.

Između 1810. - 1816. Saalfelden je kao i cijeli Salzburg bio dio Kraljevine Bavarske, nakon poraza od Napoleona u Ratu četvrte koalicije, ali je već od 1. maja 1816. ponovno bio dio Austrijskog Carstva.

Nakon provedene administrativne reforme 1849. raspušten je stari parohijalni sistem, pa je Salzburgška regija podjeljena na tri okruga Salzburg, Zell am See i Werfen. Pa je od 1850. do 1854. Saalfelden bio administrativni centar Okruga Zell am See (tu poziciju izgubio je na račun Zell am Seea).

U to vrijeme Saalfelden je bio podjeljen na dvije općine Saalfelden-Markt (trgovište) i Saalfelden-Land (ruralna općina), one su se 
ujedinile 1936.

Nova etapa Saalfeldena otpočela je nakon izgradnje zapadne željeznice 1875. i dolaska prvih turista.
Tako da je 1881. osnovano Udruženje za uljepšavanje Saalfeldena, pa je do 1899 izgrađen vodovod i kanalizacija, a 1905. je puštena u rad prva električna centala.

Taj pozitivan trend prekinut je izbijanjem Prvog svjetskog rata, a depresija se nastavila sve do 50-ih nakon Drugog svjetskog rata.

Privreda 

Ekonomija današnjeg Saalfeldena bazira se na trgovini, ekološki prihvatljivoj industriji, 
poljoprivredi i turizmu.

Izvori

Vanjske veze 

 Službene stranice Saalfeldena 

Gradovi i naselja Okruga Salzburg
Gradovi u Austriji